Lav et referat af nedenstående tekst:

Tekst:
Det lille bryggeri Bad Seed Brewing, som ligger lidt udenfor Gudumholm i Himmerland, er blevet kåret til årets bryggeri ved Danish Beer Bloggers Awards 2022. Stemmerne til prisen afgives af ølbloggerne, repræsentanter fra bryggerier, bottleshops og ølbarer, derfor er den en stor anerkendelse at få. - Det er første gang, vi får den slags anerkendelse, og det er efter et år, hvor standarden har været tårnhøj i ølbranchen. Så at blive kaldt de bedste i sådan et felt er enormt stort, fortæller Fredrik Schmidt, der er ejer og indehaver af bryggeriet. Udover titlen som årets bryggeri tog den nordjyske virksomhed også titlen for Årets Øludgivelse for sin barley wine øl, der også vandt prisen som bedste øl tilbage i November ved samme prisuddeling. Årets Øludgivelse var bryggeriets Bourbon Barrel Aged Colossus, der er en øl af typen Barley Wine, som er lagret i 13 måneder på amerikanske Bourbon Whisky tønder. Voksende virksomhed Ejeren, Fredrik Schmidt, begyndte sin ølbrygger-karrierer i København tilbage i 2015. Sidenhen pakkede han kufferterne og flyttede til Aalborg, hvor han overtog de gamle Landkær Sodavand-lokaler. -  Jeg har haft bryggeriet alene indtil sidste år, hvor jeg ansatte min første medarbejder - en brygger. Her for nogle måneder siden ansatte jeg så også en sælger, så nu er vi tre medarbejdere, fortæller Fredrik Schmidt, der nu kan kalde sig for ejeren af Danmarks bedste bryggeri. - Det er helt utroligt dejligt, at det, man laver og bruger alt sin tid, energi og kreativitet på, ræsonnere hos dem, der køber og drikker vores øl. Det vi laver, og de ideer vi har, er folk enige i, og det betyder enormt meget, pointerer den glade ejer. Bryggeriet laver cirka 80-90 tusinde liter øl om året. Både special og almindelig, og Bad Seed Brewing er mest anerkendt for sine lagerøl, pilsner og classic, så der er noget til enhver smag ifølge ejeren. Håber på mere lokal interesse Med de nye titler håber ejeren af det lokale bryggeri også, at det kan være med til at skabe en større lokal interesse. - Vi sælger langt mere øl udenfor Nordjylland end i Nordjylland, så vi håber da, at det her kan være med til, at få nordjydernes øjne endnu mere op for os - også i lokalområdet, griner Fredrik Schmidt. Øllen, som løb med titlen som Årets Øl, har heller ikke kun skaffet det nordjyske bryggeri titler hjem, den har givet meget mere end det. - Den her øl har spredt ringe i vandet og startede muligheder for os. Folk er meget glade for den og kvaliteten, hvilket har resulteret i utrolig positiv feedback og anmeldelser, fortæller Fredrik Schmidt, der også håber, at han kan bruge de nye priser til mere end blot anerkendelsen. - Vi får jo at se, om det kan give os noget mere, men jeg tror helt klart, at det kan give os noget brand-awareness at kunne bruge disse titler. Det har man i hvert i fald før set hos tidligere vindere, hvor der er kommet stigende interesse og et øget salg. Og det håber vi selvfølgelig også på, for vi lever af at sælge, pointerer han. Bryggeriet var også nomineret til Årets Artwork for sine labels, men den kategori vandt de desværre ikke. Se eller gense vores tidligere afsnit af Nordliv, hvor vi snakkede med Fredrik herunder:

Referat:
Bryggeriet vandt også Årets Øludgivelse for sin helt specielle øl.